Diari Oficial de la Generalitat Valenciana


Sumari del DOGV 9450, del 17-10-2022 (2022/9339)

RESOLUCIÓ de 7 octubre de 2022, del director de l'Agència Valenciana de Foment i Garantia Agrària, per la qual es publica el crèdit final disponible i la distribució definitiva de les anualitats de la Resolució de 9 de març de 2022, per la qual es convoquen les ajudes per a la cooperació en el marc del PDR 2014-2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9450

Data del DOGV
:   17-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9339


Data del document
:   07-10-2022

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 7 octubre de 2022, del director de l'Agència Valenciana de Foment i Garantia Agrària, per la qual es publica el crèdit final disponible i la distribució definitiva de les anualitats de la Resolució de 9 de març de 2022, per la qual es convoquen les ajudes per a la cooperació en el marc del PDR 2014-2020. [2022/9339]  
Amb data 16 de març de 2022 es va publicar en el Diari Oficial de la Generalitat Valenciana la Resolució de 9 de març de 2022, del director de l'Agència Valenciana de Foment i Garantia Agrària, per la qual es convoquen les ajudes per a la cooperació en el marc del Programa de desenvolupament rural de la Comunitat Valenciana 2014-2020, per a projectes de cooperació relacionats amb experiències innovadores i sostenibles entre productors i centres d'investigació amb cultius adaptats al canvi climàtic i produïts amb models agroecològics. (DOGV 9299, 16.03.2022).  
Les ajudes incloses en aquesta convocatòria són finançades pel FEADER, el Ministeri d'Agricultura, Pesca i Alimentació i la Generalitat Valenciana, segons consta en el Programa de desenvolupament rural de la Comunitat Valenciana 2014-2020, del qual hi formen part enquadrades en la mesura 16, «Cooperació», submesura 16.2, «Suport per a projectes pilot i per al desenvolupament de nous productes, tècniques, processos i tecnologies».  
L'apartat tercer de la Resolució de 9 de març de 2022 estableix que la dotació pressupostària es farà amb càrrec a la secció 12, entitat 91, Agència Valenciana de Foment i Garantia Agrària, capítol 7, línia SO833000, fins a un import global màxim de 750.000 euros que es distribuiran en les següents anualitats: 150.000 en 2022 i 600.000 en 2023.  
  
En l'apartat tercer, punt 3, l'esmentada resolució fixa un import addicional de fins a 250.000 euros, que s'ha de distribuir entre les anualitats previstes en la convocatòria. L'efectivitat d'aquesta quantia addicional queda condicionada a la declaració de disponibilitat del crèdit amb anterioritat a la resolució de la convocatòria.  
Atés que s'ha comprovat que hi ha crèdit disponible per a incrementar el pressupost total d'aquesta convocatòria en 15.000 euros.  
De conformitat amb el que s'ha exposat anteriorment, resolc:  
- Incrementar l'import global màxim per a la convocatòria d'ajudes establida mitjançant la Resolució de 9 de març de 2022, per la qual es van convocar les ajudes per a la cooperació en el marc del PDR 2014-2020, fins a 765.000 euros, distribuïts en les anualitats següents:  
  
Anualitat 2022: 110.000 euros.  
Anualitat 2023: 655.000 euros.  
La quantia corresponent a l'exercici 2023 queda supeditada a l'existència de crèdit adequat i suficient en el pressupost d'aquest exercici.  
  
  
- Donar publicitat a l'ampliació de crèdit disponible i a la distribució definitiva de les anualitats per a la convocatòria d'ajudes per a la cooperació en el marc del Programa de desenvolupament rural de la Comunitat Valenciana 2014-2020, per a projectes de cooperació relacionats amb experiències innovadores i sostenibles entre productors i centres d'investigació amb cultius adaptats al canvi climàtic i produïts amb models agroecològics, aprovada mitjançant la Resolució de 9 de març de 2022, del director de l'Agència Valenciana de Foment i Garantia Agrària.  
  
València, 7 d'octubre de 2022.- El director de l'Agència Valenciana de Foment i Garantia Agrària: Rogelio Llanes Ribas.